

ΠΕΡΙΒαλλμτΕΤΕΣ 

η πράσινη επιλογή 

Ο εκλογικός συνδυασμός των ΟΙΚΟΛΟΓΩΝ-ΠΕΡΙΒΑΛΛΟΝΤΙΣΤΩΝ διεκδικεί για πρώτη φορά την 
αυτόνομη αντιπροσώπευσή του στη Βουλή. Είναι πίστη μας πως ένας ευαισθητοποιημένος και 
σωστός πολίτης της σημερινής Κύπρου, μαζί με την ασταμάτητη υποχρέωση του για διεκδίκηση 

εΖυ%ς Τυ^ριακΖ'προβλήματος στη βάση της εξασφάλισης ^ΖνΤποΖοπάΎάθε 
δικαιωμάτων για όλους τους Κυπρίους, πρέπει να αγωνίζεται καθημερινά για την αποτροπή κάθε 

ενέργειας υποβάθμισης του ανθρώπινου και φυσικού περιβάλλοντος του. 

Στην Κύπρο το μεγαλύτερο περιβαλλοντικό πρόβλημα δεν παύει να είναι η συνεχιζόμενη κατοχή, ο 
ξεριζωμός του πληθυσμού, η δημογραφική αλλοίωση, η διάσπαση του ιστού της κοινωνιας μας η 
συστηματική καταστροφή από τον εισβολέα της πολιτιστικής μας κληρονομιάς και η στέρηση της 
ελευθερίας των κατοίκων του τόπου. Είναι αδιανόητο για μας να διεκδικούμε το δικαίωμα 
εξασφάλισης περιβαλλοντικής και κοινωνικής ποιότητας ζωής στο ελεύθερο τμήμα της πατρίδας 
μας, χωρίς να διεκδικούμε με εμμονή την εφαρμογή όλων των ανθρωπίνων δικαιωμάτων για ολους 

τους κατοίκους του νησιού μας. 

Οραματιζόμαστε να κληροδοτήσουμε στις μελλοντικές γενιές μια ελεύθερη και ενιαία Κύπρο, με 
κατοίκους πλούσιους σε ήθος, αξίες, σεβασμό προς το άτομο και τη φύση και οχι μια Κύπρο της 
οποίας ο "πλούτος" να μετριέται σε νομισματικές αξίες κτισμένες στην εκμετάλλευση του <Ρ“° ίΚ °“ 
και πολιτιστικού πλούτου του νησιού, σε βάρος της ποιότητας ζωής των κατοίκων και των 
ανθρωπίνων αξιών. 

Ο συνδυασμός των ΟΙΚΟΛΟΓΩΝ-ΠΕΡΙΒΑΛΛΟΝΤΙΣΤΩΝ στοχεύει να δώσει στον Κύπριο πολίτη 
την ευκαιρία να επιτύχει την αντιπροσώπευσή του στη Βουλή, από ανθρώπους οι οποίοι, παι/ω απο 
κομματικές σκοπιμότητες, δηλώνουν την αγνή και πηγαία έγνοια τους για την ποιότητα ζωής στη 

Κύπρο. 

Οι ΟΙΚΟΛ ΟΓΟΓΠΕΡΙΒΑΛΛ ΟΝΤ/ΣΤΕΣ στοχεύουν μέσα και έξω από τη Βουλή να ανακοψουν την 
οικολογική και κοινωνική οπισθοδρόμηση του τόπου μας, στην οποία οδηγούμαστε ιδιαίτερα 
από το 1974 με την ενοχή και ανοχή του σημερινού πολιτικού κατεστημένου, που χαρακτηρίζεται 


απο 


την υπερεκμετάλλευση και καταστροφή του φυσικού και πολιτιστικού πλούτου 

της Κύπρου με την παράνομη οικοδόμηση των ακτών, την υποτίμηση της πολιτιστικής μας 

κληρονομιάς , , 

την καταστροφή οικολογικά ευαίσθητων και μοναδικών περιοχών της Κυπρου, όπως ο 

την εκτέλεση μεγάλων έργων χωρίς την ενσωμάτωση μελετών για περιβαλλοντικές και 
κοινωνικές επιπτώσεις 

την ενθάρρυνση του τουρισμού σε αριθμούς, πέρα από τα όρια αντοχής του φυσικου 
περιβάλλοντος, των πόρων του νησιού και της κοινωνίας μας (εργατικό δυναμικό, νερό, 

ενέργεια, δρόμοι,πολιτιστική κληρονομιά) 

την κατασπατάληση νερού, κυρίως στον τουρισμό, με την προκλητική παραχώρηση 
μεγάλων ποσοτήτων νερού σε γήπεδα γκολφ όταν ο Κύπριος πολίτης υποχρεώνεται να 
ζει με περιοριστικά μέτρα, να κατασκευάζει φράγματα με όλες τις επακολουθες 
οικολογικές και οικονομικές συνέπειες και ταυτόχρονα να προχωρεί στην πολυδάπανη 
επιλογή της αφαλάτωσης νερού 

τα συγκοινωνιακά προβλήματα των πόλεων που αυξάνουν,ταλαιπωρούν και ρυπαίνουν 
τις πόλεις χωρίς καμμιά ριζική αντιμετώπιση, όπως θα μπορούσε να είναι η ενθάρρυνση 
χρήσης λεωφορείων, η κατασκευή ποδηλατοδρόμων και η αποθάρρυνσηχρήσής ιδιωτικών 
αυτοκινήτων μέσα στις πόλεις 

την παραμορφωμένη και θλιβερή εικόνα της ανάπτυξης των πόλεων, τη μετατροπή 
τους σε πόλεις χωρίς χαρακτήρα, μη φιλικές προς τους κατοίκους τους, χωρίς χώρους 
πρασίνου, με συχνή και εύκολη τη “λύση" την κατεδάφιση ιστορικών κτιρίων 
την υποβάθμιση του χαρακτήρα της υπαίθρου με την αποδυνάμωση της αγροτικής 
απασχόλησης και την ανεξέλεγκτη οικιστική ανάπτυξη, χωρίς σεβασμό του χαρακτήρα και 
και της ιδιαίτερης περιβαλλοντικής και πολιτιστικής αξίας της υπαίθρου 





• την ανάπτυξη βιομηχανίας χωρίς υπόβαθρο για ενεργειακό και περιβαλλοντικό έλεγχο, 
με αποτέλεσμα τη δημιουργία εστιών ρύπανσης, αποσπασματική αντιμετώπιση 
προβλημάτων και συγκέντρωση του εργατικού δυναμικού στις πόλεις 

• την έλλειψη ενεργειακής πολιτικής και σχεδιασμού σε μια εποχή που κάνεις δεν 
επαναπαύεται στην παραδοσιακή παραγωγή και χρήση καυσίμων και όταν η Κύπρος θα 
μπορούσε να πρωτοπορεί στην εξέλιξη της τεχνολογίας ήπιων μορφών ενέργειας (π.χ. 

ηλιακής) , 

• την υποβάθμιση της γεωργίας, τη ρύπανση των υπόγειων νερών απο την ανεξέλεγκτη 
χρήση λιπασμάτων και την εγκατάλειψη της υπαίθρου 

• την αδικαιολόγητη καθυστέρηση στην εκτέλεση έργων για τη διαχείριση των υγρών και 
στερεών αποβλήτων 

• την υποτίμηση και υποβάθμιση των δικαιωμάτων των καταναλωτών με την ελλειπή και 
όχι έγκαιρη πληροφόρηση του κοινού σε θέματα που αφορούν την υγεία και ασφάλειά του 

• την φθορά των ανθρωπίνων αξιών με την εμπέδωση των αξιών της οικονομικής 

ευμάρειας, του εύκολου πλουτισμού και της αναξιοκρατίας 

• την καταπίεση ομάδων ανθρώπων που επιζητούν το σεβασμό της κοινωνίας απέναντι 
στη διαφορετικότητά τους. 


Προτείνουμε , 

• την εμμονή στην εφαρμογή όλων των ανθρωπίνων δικαιωμάτων, την πληρη 
αποστρατικοποίηση, την αποχώρηση των κατοχικών στρατευμάτων και εποικων από την 
Κύπρο και την αποτροπή γεωγραφικού διαχωρισμού της Κύπρου με βάση την, εθνική 
καταγωγή ή θρησκεία, αφού ένας τέτοιος διαχωρισμός είναι ρατσιστικός και 

απαράδεκτος 

• τη διαχείριση του φυσικού πλούτου του νησιού μας με μέτρο, ώστε να επιτρεπει στη 
σημερινή γενιά να εκπληρώνει τις ανάγκες της χωρίς ωστόσο να υποσκάπτει τη 
δυνατότητα των μελλοντικών γενιών να κάνουν το ίδιο 

• την εφαρμογή άμεσης δημοκρατίας, ισότητας, δικαιώματος έκφρασης, συμμετοχής 
όλων στη λήψη αποφάσεων, την προστασία της προσωπικής ζωής των πολιτών και το 
σεβασμό της διαφορετικότητας. 

• την εμπέδωση κοινωνικών αξιών, αντί του άκρατου καταναλωτισμού, που να αφορούν 
την ποιότητα ζωής, την καλλιέργεια ανθρωπιστικής και περιβαλλοντικής συνείδησης και, 
ιδιαίτερα, της υποχρέωσής μας να κληροδοτήσουμε στις μελλοντικές γενιές ακέραια τη 
φυσική και τη πολιτιστική κληρονομιά που εμείς κληρονομήσαμε 

• τη δημιουργία καθαρού και ασφαλούς περιβάλλοντος για την ευημερία των κατοίκων 
της Κύπρου 

• την ενεργό συμμετοχή της Κύπρου στις παγκόσμιες κινητοποιήσεις για προστασία του 

ανθρώπινου και φυσικού περιβάλλοντος στον πλανήτη μας, ιδιαίτερα στις χώρες 
του τρίτου κόσμου 


Οι ΟΙΚΟΛ ΟΓΟΙ-ΠΕΡΙΒΑΛΛΟΝΉΣΤΕΣ προτείνουν ένα ανανεωμένο τρόπο σκέψης και ζωής για τον 
Κύπριο πολίτη. Οχι ένα όνειρο για τους ρομαντικούς αλλά ένα πραγματοποιήσιμο στόχο αλλαγής 
από την ιδεολογία της αναμφισβήτητης υλικής ανάπτυξης, σε μια οικολογική ιδεολογία. Αυτό 
γίνεται ήδη πραγματικότητα σε χώρες της Ευρώπης στις οποίες προσβλέπουμε όχι σαν πανακεια 
αλλά σαν τρόπο βελτίωσης αναχρονιστικών νομοθεσιών και πρακτικών στη χώρα μας. 

Για όλα αυτά δώσαμε και δίδουμε τους αγώνες μας με σκοπό την παρεμπόδιση της καταστροφής 
του Ακάμα και της κατεδάφισης των κτιρίων της Αρχιγραμματείας, των Αποθηκών Θεοδοσίου 
(παρόλη τη θλιβερή κατάληξη) και του κτιρίου Πούλια, τη διάσωση της κοιλάδάς του Πλατύ, τη μη 
επαναλειτουργία και την υποχρέωση τοπιογράφησης του Αμιάντου, την ευαισθητοποιηση για το 
βαφείο Ρέινμποου, τη μετακίνηση από οικιστική περιοχή του εργοστασίου Ντέξελ, τη διάσωση του 
δάσους Ακαδημίας, τον επανασχεδιασμό οδικών έργων και την περιβαλλοντική επιμόρφωση σε 
σχολεία. 

Η πράσινη παρουσία στη Βουλή θα είναι η γνήσια φωνή έκφρασης όλων των 
ευαισθητοποιημένων πολιτών που εκτιμούν και θέλουν να διαφυλάξουν την ποιότητα 
ζωής στον τόπο μας και η φωνή που θα ξυπνά τη συνείδηση όλων εκείνων που δυστυχώς 
βολεύονται με το σημερινό τρόπο ζωής που καταρρέει οικολογικά και κοινωνικά τον 
πολι τισμό και την κοι νωνία μας. 


Τηλ. 02-493827 02-355560 
Φαξ. 02-408972 02-355622 


Τ.Θ. 9682 Λευκωσία 
ΘηνίΓοηΓη@5ρίΟθΓηβ1.σοΓΠ.ον 




